Džefersono memorialas

Džefersono memorialas – paminklas Jungtinėse Amerikos Valstijose, skirtas JAV nepriklausomybės deklaracijos autoriui, vienam iš įtakingiausių JAV Tėvų-įkūrėjų, trečiajam JAV prezidentui Tomui Džefersonui (1743–1826) atminti. Pastatytas šalies sostinėje Vašingtone.

Paminklas stovi Potomako upės Tidal Basin tvenkinio pietryčių pakrantėje, 0,9 km į pietus nuo Vašingtono paminklo. Vakarų Potomako parke 1912 m., dar prieš memorialo atsiradimą, buvo užveistas sakurų vyšnių sodas – Japonijos žmonių dovana. Nors Džefersono memorialas yra geografiškai šiek tiek nutolęs nuo kitų žymių Nacionalinės alėjos pastatų ir paminklų bei Vašingtono metro, memoriale kasmet vyksta daugybė renginių ir ceremonijų, įskaitant atminimo ir Velykų šventimo renginius, Nepriklausomybės minėjimus, vyšnių žydėjimo festivalius.

Džono Poupo suprojektuotas memorialas pastatytas neoklasicistinio stiliaus. Statybos vyko 1939–1943 m, o vėliau, 1947 m. memorialo pagrindiniame statinyje iškilo bronzinė prezidento statula. Memorialą administruoja Jungtinių Valstijų Nacionalinė parkų tarnyba. 2007 m. jis užėmė ketvirtą vietą Amerikos architektų instituto 150 mėgstamiausių Amerikos pastatų sąraše.America's Favorite Architecture. American Institute of Architecture. . Retrieved 2008-10-14 1966 m. įrašytas į Nacionalinį istorinių vietų registrą.

 Šaltiniai 

Kategorija:JAV paminklai
Kategorija:JAV nacionalinė alėja
Kategorija:Vašingtonas